د پي اېس اېل پينځم پاتې سيالۍ به په نومبر کې ترسره شي، پي سي بي
د پاکستان کرکټ بورډ (پي سي بي) اعلان کړی چې د پاکستان سپرليګ (پي اېس اېل) پينځم پاتې سيالۍ به په نومبر (2020) کې په لاهور کې وشي.
کراچۍ — دا سيالۍ د مارچ په میاشت کې د کرونا وبا له امله وروسته کړی شوې وې. پي سي بي ويلي د پاتې سياليو نېټې يې د لوبډلو د انتظامیې سره د مشورې وروسته ټاکلې دي. خو د سيالو دپاره وخت نه دی ټاکل شوی چې څه وخت به پېل کيږي، د ورځې يا د شپې. ویل شوي د سياليو کتلو دپاره به د خلکو د تلو ختمي پرېکړه د اکتوبر په مياشت کې کولی شي. د پي سي بي د بيان ترمخه کومې څلور سيالۍ چې پاتې شوي هغه به په 14، 15 او 17 نومبر ټولې په لاهور کې کولی شي. په دغو سيالو کې به د مخکې تلو (کواليفائر) دپاره د ملتان او کراچۍ لوبډلې مخامخ کیږي، او بل لور ته به د لاهور او پېښور لوبډلې مخامخ کيږي. د کراچۍ او ملتان په لوبډلو کې ګټونکې لوبډله به په 15 نومبر د لاهور او پېښور لوبډلو ترمنځ د سيالۍ د ګټونکې سره مخامخ کيږي. د پي سي بي ترمخه په 17 نومبر به د پي اېس اېل پينځم فاينل وي. په پي اېس اېل پينځم کې شپږ لوبډلې پېښور زلمي، کوټه ګلېډي اېټرز، اسلام اباد يونائيټډ، ملتان سلطان، لاهور قلندرز او کراچۍ کنګز لوبډلې لوبېدې.